У кожнага чалавека ёсць малая радзіма, тое месца, дзе ён нарадзіўся, вырас, дзе прайшло яго дзяцінства. Для мяне малая радзіма – гэта мой родны горад Горкі. У ім вельмі шмат розных прыгожых мясцін, тут жывуць вельмі добрыя, міласэрныя, спагадныя людзі.

Па-першае, я жадаю расказаць вам пра паходжанне назвы майго горада.

Слова “горы” сапраўды важнае, адно з ключавых у вызначэнні адметнасцей Горацкай зямлі. Калі едзеш некалькі гадзін у аўтобусе па пераважна раўніннай Магілёўшчыне і за акном раптоўна пачынаецца Горацка-Мсціслаўскае ўзвышша з яго сапраўднымі гарамі, то становіцца зразумела, чаму ў старадаўнія часы жыхары гэтага краю назвалі адно са сваіх паселішчаў Горамі. Тут сапраўдныя горы, ды яшчэ якія! Канечне, у плане вышыні яны не параўнаюцца са знакамітымі Альпамі або Карпатамі, але даволи высокия.

Горы — не толькі галоўнае слова ў вызначэнні адметнасцей краю, але і адзін з галоўных яго геральдычных сімвалаў. У жніўні 1867 года ў спецыяльным палажэнні гаварылася: “…выявіць у гэтым гербе як галоўную эмблему горада Горкі тры гары, сярэдняя — вышэйшая за іншыя, а каб паказаць на заняцці земляробствам жыхароў горада — каласы, якія вырастаюць з гор”. Першыя пісьмовыя сведчанні пра тэрыторыю сучаснага Горацкага раёна адносяцца да ХІІ стагоддзя. Аднак відавочна, што людзі пачалі сяліцца тут значна раней. Гісторыкі дакладна не скажуць, калі ва ўрадлівую Горацкую зямлю было пасаджана першае зерне і калі на маляўнічых узгорках упершыню закаласілася збожжа, аднак дакладна вядома, што вёска Горы ўпершыню згадваецца ў летапісах у 1497 годзе. Дакладна вядома і тое, што ў пачатку XVI стагоддзя частка жыхароў Гор перасялілася ў іншае, больш зручнае месца на скрыжаванні гандлёвых шляхоў з Оршы на Мсціслаў і з Магілёва на Смаленск. Новае паселішча пачалі называць Горы Малыя, а старое — Горы Вялікія. З цягам часу Горы Малыя разрасліся, і слова “Малыя” ўжо не адпавядала іх памерам і колькасці насельніцтва. Так з’явіўся тапонім Горкі, а Горы Вялікія засталіся проста Горамі.

На сеняшни дзень у Горках пражывае каля 30тыс чалавек.

А зараз я жадаю расказаць пра месцы, якия трэба наведаць.

Першае гэта наша Беларуская Дзяржаўная Сельскагаспадарчая акадэмія. Навучанне ў сценах нашай Акадэміі дазволіць Вам: атрымаць запатрабаваную ў нашай краіне спецыяльнасць і гарантавана працаўладкавацца пасля заканчэння навучання; на працягу ўсяго перыяду вучобы пражываць у добраўпарадкаваным інтэрнаце. Галоўнай мэтай Акадэміі была і застаецца якасная падрыхтоўка кваліфікаваных і канкурэнтаздольных спецыялістаў.

БДСГА мае ​​ўнікальную матэрыяльна-тэхнічную базу для творчасці і самарэалізацыі моладзі. Палац культуры гэта - 2 канцэртныя залы, 11 рэпетыцыйных памяшканняў, зала для розных семінараў і канферэнцый, дыскатэка. Тут кожны студэнт можа знайсці занятак на любы густ. Вопытныя высокакваліфікаваныя кіраўнікі падзеляцца сваімі ведамі, дапамогуць рэалізаваць творчы патэнцыял студэнтаў.

Таксама у нас ёсць вельмі прыгожы амфітэтр, дзе праходзяць канцэрты. Ён быў пабудаваны на Дажынкі ў 2012 годзе. Я вельмі люблю гуляць там па прыгожым сцяжынкам.

У горадзе есць гасцініца "Проня", якая размешчана ў цэнтры горада . Добразычлівасць, ветлівасць і прафесіяналізм персанала гасцініцы дазволіць гасцям горада адчуць сябе як дома. Пасля рэканструкцыі, гасцініцы была прысвоена катэгорыя "3 зоркі".

Батанічны сад як навукова-даследчая лабараторыя ствараўся пры Горыгорацкай земляробчай школе (1840 г.) для практычных заняткаў студэнтаў па прадметах: батаніка, лесаводства, садоўніцтва. Батанічны сад аб'яўлены гісторыка-культурнай каштоўнасцю цэлага комплексу УА БДСГА. Плошча яго зараз складае 8 га. У 2009 годзе батанічны сад уключаны ў Савет батанічных садоў Беларусі і Расіі.

Я вельми люблю свой горад и раю наведаць яго вам.

Дзякуй за увагу.